বেতন কমিশনের এ সুপারিশের সঙ্গে দ্বিমত পোষণ করেছেন প্রশাসন বিশেষজ্ঞরা। তারা বলছেন, শিক্ষকসহ যেসব পদে কোনো পদোন্নতি নেই তাদের বেতন ১৫ বছর পর দ্বিগুণ হলে তারা সময়ের সঙ্গে তাল মিলিয়ে জীবনযাপন করতে পারবেন না। আর ক্যাডার সার্ভিসের যে অবস্থা তাতে সবার পদোন্নতি নিশ্চিত করা কঠিন। সর্বোপরি টাইম স্কেল ও সিলেকশন গ্রেড হঠাৎ করে বিলুপ্ত ঠিক হবে না। সব শ্রেণির সরকারি কর্মচারী ক্ষতিগ্রস্ত হবেন। সিলেকশন গ্রেড ও টাইম স্কেল বাদ দেওয়ার প্রতিবাদে আন্দোলনে যাচ্ছেন সরকারি কর্মচারীরা। এ নিয়ে হতাশ হয়েছেন সব কর্মকর্তা-কর্মচারী।